Na temelju članka 49. stavak 4. Zakona o poljoprivrednom zemljištu („Narodne novine“ br. 20/18, 115/18 i 98/19) i članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 10. sjednici održanoj 17. prosinca 2021. godine donosi

**PROGRAM**

**korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2022. godinu**

**I.**

Program korištenja sredstava od raspolaganja poljoprivrednim zemljištem u vlasništvu države na području Općine Vladislavci za 2022. godinu je planski dokument kojim se raspoređuju namjenski prihodi od zakupa, prodaje, prodaje izravnom pogodbom, privremenog korištenja, davanja na korištenje izravnom pogodbom i koncesije državnog poljoprivrednog zemljišta na području Općine Vladislavci prema namjeni koja je propisana Zakonom o poljoprivrednom zemljištu.

Ovim Programom utvrđuje se raspored prihoda prema namjeni rashoda planiranom u Proračunu Općine Vladislavci za 2022. godinu i projekcijama za 2022. i 2023. godinu.

**II.**

Od raspolaganja poljoprivrednim zemljištem u vlasništvu države na području Općine Vladislavci u 2022. godini planiraju se ostvariti slijedeće vrste prihoda:

|  |  |  |
| --- | --- | --- |
| **R.BR.** | **OPIS** | **PLAN u kn** |
|  | prihod od zakupa i privremenog korištenja državnog poljoprivrednog zemljišta  | 215.224,27 |
|  | prihod od prodaje, prodaje izravnom pogodbom | 255.565,11 |
|  | Prihod od koncesije  | 330.655,00 |
|  | **UKUPNO I.** | **801.444,39** |

**III.**

 Ukupni prihod iz točke II. ovog programa raspoređuje se na slijedeće rashode:

|  |  |  |
| --- | --- | --- |
| **R.BR.** | **OPIS** | **PLAN****u kn** |
| I. | KATASTARSKO-GEODETSKA IZMJERA I TROŠKOVI PROVEDBE ZAKONA O POLJOPRIVREDNOM ZEMLJIŠTU |
|  | Troškovi katastarsko-geodetske izmjere zemljišta | 43.200,00 |
|  | Usluge kopiranja, grafičke i tiskarske usluge  | 1.500,00 |
|  | Uredski materijal  | 10.000,00 |
|  | Dio plaće za zaposlene | 49.512,50 |
|  | Troškovi povjerenstva za provedbu natječaja  | 38.640,00 |
|  | **UKUPNO I.** | **142.852,50** |
| II. | PROGRAMI SUFINANCIRANJA – PROGRAM POTPORA U POLJOPRIVREDI |
|  | Mjera 1: Potpore za umjetno osjemenjivanje goveda | 20.000,00 |
|  | Mjera 2: Potpora za prijavu dokumentacije za nacionalne i međunarodne fondove | 0,00 |
|  | Mjera 3: Potpore za izgradnju plastenika/staklenika  | 20.000,00 |
|  | Mjera 4: Potpore za edukaciju poljoprivrednika | 0,00 |
|  | Mjera 5: Potpore za proizvodnju meda | 6.000,00 |
|  | Mjera 6. Potpore za navodnjavanje  | 0,00 |
|  | Financiranje sudjelovanja na sajmovima obiteljskim poljoprivrednim gospodarstvima s područja općine | 5.000,00 |
|  | **UKUPNO II.** | **51.000,00** |
| III.  | PROGRAM UREĐENJA RURALNOG PROSTORA IZGRADNJOM I ODRŽAVANJEM RURALNE INFRASTRUKTURE I IZRADE PROGRAMA I PROJEKATA ZA PROVEDBU MJERA IZ PROGRAMA RURALNOG RAZVOJA  |
|  | Izgradnja, rekonstrukcija i održavanje otresnica, putne i kanalske mreže | 20.262,86 |
|  | Rekonstrukcija pješačkih staza u Vladislavcima | 150.780,00 |
|  | Nabava električnog vozila za potrebe komunalnog i poljoprivrednog redara | 190.000,00 |
|  | Rekonstrukcija ceste poljoprivredne namjene na k.č.br. 182 i 155, k.o. Dopsin  | 192.174,03 |
|  | Izrada projektne dokumentacije za izgradnju nerazvrstane ceste u Vladislavcima | 30.000,00 |
|  | Izrada projektne dokumentacije za izgradnju garaže za kombi vozilo | 24.375,00 |
|  | **UKUPNO III.** | **607.591,89** |
| **SVEUKUPNO**  | **801.444,39** |

**IV.**

Ovaj Program objavit će se u „Službenom glasniku“ Općine Vladislavci, a stupa na snagu 1. siječnja 2022. godine.

Klasa: 320-02/21-01/10

Urbroj: 2158/07-01-21-2

Vladislavci, 17. prosinca 2021.

**Predsjednik**

**Općinskog vijeća**

Krunoslav Morović